Voltumna

Voltumna eller Veltha var en ktonisk jordguddom i etruskisk mytologi og som etterhvert ble opphøyd til den øverste gud i den etruskiske gudeverden, deus Etruriæ princeps, i henhold til Marcus Terentius Varro.

Voltumnas kult var sentrert i Volsinii, dagens Orvieto, en etruskisk by i nordvestlige Italia. Han tilsvarte Vertumnus i romersk mytologi.

Forbundet av tolv etruskiske byer, populi, ble fornyet årlig ved den hellige lund ved Fanum Voltumnæ, helligdommen til Voltumnus i nærheten av Volsinii (dagens Bolsena) som ble nevnt av Titus Livius. Ved Fanum Voltumnæ ble ludi holdt, den nøyaktige naturen av denne, atletisk eller kunstneriske, er ukjent.

I Forum Romanum i Roma i nærheten av Dioskurernes tempel (Castors og Pollux' tempel) sto en helligdom dedikert til Voltumna i Vicus Tuscus («Den etruskiske vegen»)

Referanser

Litteratur 
 Briquel, Dominique (2003): «Le Fanum Voltumnae: remarques sur le culte fédéral des cités étrusques», i Dieux, fêtes, sacré dans la Grèce et la Rome antiques,  redigert av André Motte & Charles Ternes: 133-159. (Brepols, Turnhout). De siste ti sidene av rapporten inneholder en meget teknisk diskusjon om identiteten til den etruskiske guden Voltumna i forhold til de latinske gudene Vertumnus og Janus.
 Hederich, Benjamin ([1770] 1996): Gründliches Mythologisches Lexikon (Darmstadt) ISBN-13: 978-3534130535
 Vollmer: Mythologie aller Völker, Stuttgart 1874.
 Pallottino, Massimo: «The Religion of the Etruscans», Ancient Worlds

Etruskisk mytologi
Antikkens Roma